**Zápisnica**

**z riadneho zasadnutia OZ v Šemši dňa 15.12.2014.**

**Prítomní:** podľa prezenčnej listiny

**NÁVRH PROGRAMU:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. [VZN č. 1/2014 o miestnych daniach na území obce Šemša na rok 2015](http://www.semsa.sk/data/5476cef17de74_navrh_vzn_dane_2015.doc).
5. VZN č. 2/2014 o miestnom  poplatku za komunálne odpady a drobné stavebné odpady na územní obce Šemša na rok 2015.
6. Dodatok č. 2 k VZN č. 1/2013.
7. Rozpočet obce.
8. Rozpočtové opatrenie č. 5.
9. Návrh ceny stočného na rok 2015.
10. Návrh úpravy rozpočtu starostom obce do výšky 500 €.
11. Žiadosť o prenájom – Združenie ROZVOJ TURIZMU.
12. Rôzne - drevo,

* kalendár kultúrnych akcií na rok 2015,
* elektronické bankovníctvo.

1. Záver.

**SCHVÁLENÝ PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. [VZN č. 1/2014 o miestnych daniach na území obce Šemša na rok 2015](http://www.semsa.sk/data/5476cef17de74_navrh_vzn_dane_2015.doc).
5. VZN č. 2/2014 o miestnom  poplatku za komunálne odpady a drobné stavebné odpady na územní obce Šemša na rok 2015.
6. Dodatok č. 2 k VZN č. 1/2013.
7. Žiadosti o dotácie – Kolkársky klub Šemša a ŠPLH
8. Návrh ceny stočného na rok 2015.
9. Rozpočet obce
10. Rozpočtové opatrenie č.5
11. Návrh úpravy rozpočtu starostom obce do výšky 500 €.
12. Žiadosť o prenájom – Združenie ROZVOJ TURIZMU.
13. Rôzne - návrh starostu na preplatenie dovolenky,

- drevo,

* kalendár kultúrnych akcií na rok 2015,
* elektronické bankovníctvo.

1. Záver.

**K bodu č. 1**

Zasadnutie OZ otvoril a viedol p. Lukáč starosta obce. Konštatoval, že prítomní sú šiesti poslanci a OZ je uznášania schopné.

**K bodu č. 2:**

Návrh programu dostali poslanci spolu s pozvánkou elektronickou poštou. Starosta navrhol doplniť do programu žiadosť o dotáciu – Kolkársky klub Šemša, ŠPLH a návrh na preplatenie dovolenky starostovi obce. Za navrhnutú zmenu hlasovali všetci poslanci. Za overovateľov zápisnice starosta určil p. Ačaia a p.Kövéra, za zapisovateľku p. Vargovú Lukáčovú. **Hlasovanie č. 1**

**K bodu č.3:**

Starosta obce konštatoval, že na ostatnom zasadnutí zastupiteľstva neboli prijaté uznesenia, ktorých plnenie je potrebné kontrolovať. **Hlasovanie č.2**

**K bodu č. 4:**

Návrh VZN č. 1/2014 o miestnych daniach poslanci schvaľovali na minulom zasadnutí. K vyššie uvedenému návrhu VZN neboli doručené žiadne pripomienky z radu občanov ani poslancov. VZN o miestnych daniach poslanci schválili. **Hlasovanie č.3**

**K bodu č.5:**

Návrh VZN č. 2/2014 o poplatku za komunálne odpady a drobné stavebné odpady poslanci schvaľovali na minulom zasadnutí. Nakoľko k uvedenému VZN neboli doručené žiadne pripomienky, poslanci uvedené VZN schválili. **Hlasovanie č. 4**

**K bodu č.6:**

Návrh Dodatku č. 2 k VZN č.1/2013 prevádzkový poriadok pre pohrebisko verejný cintorín v obci Šemša bol zverejnený v zákonnej lehote pre zasadaním OZ. Dodatkom sa mení odborne spôsobilá osoba na prevádzkovanie cintorína. **Hlasovanie č. 5**

**K bodu č.7:**

V tomto bode rokovania ohľadom dotácií z rozpočtu obce, kontrolórka obce Ing. Dorovová prečítala poslancom záznam o kontrole vyúčtovania dotácie Kolkárskeho klubu Šemša za rok 2014. Konštatovala, že v priebehu kontroly nebolo zistené porušenie zákona o účtovníctve, zákona o rozpočtových pravidlách územnej samosprávy a všeobecne záväzného nariadenia obce o poskytovaní dotácií. Vyúčtovanie bolo v nižšej výške, ako bola poskytnutá dotácia, teda Kolkársky klub Šemša je povinný nevyčerpané finančné prostriedky vrátiť na účet obce do 31.12.2014. Odporučila, že je na zvážení obecného zastupiteľstva, či použitie dotácie na zakúpenie športovej obuvi je v súlade so zmluvou o poskytnutí dotácie, nakoľko v zmluve nie je vyšpecifikované na čo všetko sa dotácia smie a nesmie použiť. Je otázne či obuv je majetkom klubu, alebo jednotlivcov. Odporučila taktiež obecnému zastupiteľstvu zvážiť rekonštrukciu budovy kolkárne po ukončení rekonštrukcie školy, vyčísliť predpokladanú výšku rekonštrukcie a dať vypracovať potrebné projekty. V prípade, že obec v priebehu piatich rokov nebude schopná finančne zvládnuť rekonštrukciu budovy, odporúča OZ viac neposkytnúť dotáciu kolkárskemu klubu, ale finančné prostriedky ušetriť na investíciu do budovy kolkárne. Predseda komisie na ochranu verejného záujmu, sociálnych vecí a financií p. Lacko tlmočil návrh komisie, že Kolkárskemu klubu Šemša odporúča schváliť dotáciu vo výške 1000 € (dresy, obuv, kolky už boli zakúpené, teda má sa za to, že dotácia bude čerpaná len prevažne na cestovné ako to vyplýva z jej doterajšieho vyúčtovania) a  pre novovzniknuté OZ ŠPLH – Šemšanskí priatelia loptových hier vo výške 750 €. Upozornil, že v žiadosti občianskeho združenia ŠPLH je uvedený účel dotácie aj občerstvenie. Túto položku nie je možné uhrádzať z dotácie. Poslanci po diskusii schválili prezentovaný návrh komisie **Hlasovanie č. 6**

**K bodu č.8:**

Starosta predložil návrh na zvýšenie ceny stočného. Vysvetlil poslancom spôsob výpočtu výšky stočného v zmysle vyhlášky MŽP č. 209/2013 Z.z., ktorou sa mení a dopĺňa vyhláška č. 397/2003 Z.z., ktorou sa ustanovujú podrobnosti o meraní množstva vody dodanej verejným vodovodom a množstva vypúšťaných vôd do verejnej kanalizácie(účinná od 1.1.2014) V zmysle vyššie uvedeného je stanovené smerné číslo spotreby vody pre byty a domy so samostatnými výtokmi vody a splachovacím WC a kúpeľnou 34 m3/osoba/rok. Nakoľko odvádzanie a čistenie odpadovej vody je regulovanou činnosťou ÚRSO stanovil maximálnu cenu na obdobie 1.1.2014-31.12.2016 za túto činnosť 0,9768 €/m3. Doterajšia cena v obci je 0,66€/m3, ktorá však nepokrýva náklady na prevádzku a údržbu ČOV. Na základe uvedeného starosta navrhol zvýšenie ceny stočného na sumu 0,88 €/m3. Predseda komisie na ochranu verejného záujmu, sociálnych vecí a financií p. Lacko tlmočil návrh komisie na postupné zvýšenie stočného z 0,66 €/m3 na 0,80 €/m3. Poslanci schválili návth vo výške 0,80/m3. **Hlasovanie č.7**

**K bodu č. 9:**

K rozpočtu obce mali poslanci doplňujúce návrhy, ktoré boli zapracované do návrhu rozpočtu obce na rok 2015, ktorý poslanci schvaľovali a rozpočty na roky 2016-2017 zobrali na vedomie. Návrhy zapracované do návrhu sa týkali výšky dotácií v sume 2000€(zvýšenie o 500€), údržba budov a objektov – rekreačné s športové služby zvýšená na 3000 €(zvýšenie o 1200 €), príjmy znížené o 1000 € z dôvodu zvýšenia stočného, avšak nie o sumu, ktorá bola plánovaná a zníženie o 1700 € - údržba budov primárne vzdelávanie. Poslanci rozpočet obce na rok 2015 schválili. **Hlasovanie č. 8**

**K bodu č.10**

Rozpočtové opatrenie č. 5 sa týka rozpočtu na rok 2014, ktorého podstatou sú drobné úpravy, ktoré vychádzajú z aktuálneho hospodárenia obce. Stále ku koncu roka 2014 je rozpočet obce prebytkový. **Hlasovanie č. 9**

**K bodu č.11:**

V tomto bode rokovania poslanci udelili starostovi právomoc, v rámci ktorej môže upraviť rozpočet do výšky 500 €, s možnosťou navýšenia kapitoly do výšky 2000 €. Rozpočtové opatrenie tvorí prílohu tejto zápisnice. **Hlasovanie č.10**

**K bodu č.12:**

Starosta obce prečítal poslancom žiadosť Združenia ROZVOJ TURIZMU o prenájom miestnosti vo výmere 36 m2 v budove OcÚ. Účelom je zriadenie pobočky/prevádzky Združenie ROZVOJ TURIZMU. Poslanci žiadosti vyhoveli **Hlasovanie č.11** a následne schválili aj predloženú zmluvu, ktorá tvorí prílohu tejto zápisnice**. Hlasovanie č.12**

**K bodu č.12:**

**A. návrh starostu na preplatenie dovolenky**

Starosta obce predložil poslancom návrh na preplatenie dovolenky starostu obce v zmysle § 2 ods. 1 zákona č. 253/1994 Z.z. o právnom postavení a platových pomeroch starostov obcí a primátoroch miest. Starosta z dovolenky za rok 2014 nevyčerpal ani jeden deň, z dôvodu pracovnej zaneprázdnenosti a čerpania dovolenky za rok 2013. Za rok 2013 nevyčerpal dovolenku vo výške 5 dní, ktorá mu prepadla a dovolenku za rok 2014 žiada o preplatenie v počte 25 dní. Kontrolórka obce pripomenula, že má nárok na preplatenie celej nevyčerpanej dovolenky, teda aj za rok 2013, nakoľko 28.11.2014 prestal byť starostom, na druhej strane sa ním opäť stal. Poslanci diskutovali o postavení starostu v zmysle zákonníka práce, jasné stanovisko nepadlo, pri hlasovaní sa štyria poslanci zdržali hlasovania. Návrh nebol schválený. **Hlasovanie č.13**

**B. Drevo**

Starosta obce tlmočil poslancom ústne žiadosti občanov, ktorí pochádzajú zo sociálne slabších rodín o drevo, ktoré ostalo po výrube drevín – borovíc v parku. Poslanci uznesením č. 8/2014 zo dňa 15.3.2014 súhlasili s návrhom starostu o uprataní drevnej hmoty v celom rozsahu bez odplaty. Firmy po miestnej obhliadke z dôvodu nerentabilných nákladov drevnú hmotu odmietli. Konáre a kríky obce zlikvidovala – podrvila. Hrubá metrovica – drevná hmota je naďalej uložená v parku. Poslanci súhlasili s návrhom, aby bola rozdelená pre sociálne odkázaných občanov. Rozdelenie drevnej hmoty medzi rodiny nechali na rozhodnutí starostu obce.

**C. Kalendár kultúrnych akcií**

Predseda komisia pre školstvo, kultúru a šport p. Kuba predložil poslancom priebežný pán kultúrnych akcií na rok 2015. 14.2.2015 –ples (súkromný). 22.2.2015 karneval – poslanci majú zisťovať animačný program, 10.5.2015 Deň matiek a uvítanie detí do života, 27.6.2014 Deň obce, 29.82015 nohejbalový turnaj + tenisový, 25.11.2014 resp. 31.12.2014 zábava, 5.12.2015 Mikuláš. V októbri 2015 Deň úcty k starším, avšak tento program je len orientačný.

**D. Elektronické bankovníctvo**

Starosta požiadal o vrátenie grid kariet bývalých členov Obecnej rady p. Demka a Semana. P. Demko kartu vrátil hneď na zasadnutí, p. Seman ju doručí dodatočne. Prístupové heslá im budú zrušené, noví členovia rady p. Mgr. Semanová a p. Ing. Cimerman, MBA dostanú nové prístupové heslá.

**K bodu č.13**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

**Zapísal/(a):** Vargová Lukáčová

...................................................... ....................................................

prednosta OcÚ starosta obce

**Overovatelia:**

Ačai Ján ........................................

Kövér Martin ........................................

**Závery**

**z riadneho zasadnutia Obecného zastupiteľstva v Šemši dňa 15.12.2014**

**1. Program riadneho zasadnutia**

**Uznesenie č. 56/2014**

Obecné zastupiteľstvo v Šemši:

**schvaľuje**

1.schvaľuje program riadneho zasadnutia.

Počet všetkých poslancov:7

Počet prítomných poslancov:6

Hlasovali:6 Za:6 Proti:0 Zdržali sa:0

V Šemši 15.12.2014 Jozef Lukáč – starosta obce

**2. Kontrola plnenia uznesení**

**Uznesenie č. 57/2014**

Obecné zastupiteľstvo v Šemši:

**berie na vedomie**

1.kontrolu plnenia uznesení

Počet všetkých poslancov:7

Počet prítomných poslancov:6

Hlasovali:6 Za:6 Proti: 0 Zdržali sa:0

V Šemši 15.12.2014 Jozef Lukáč – starosta obce

**3. VZN o miestnych daniach na území obce Šemša na rok 2015**

**Uznesenie č. 58/2014**

Obecné zastupiteľstvo v Šemši:

**sa uznáša**

1. na VZN č. 1/2014 o miestnych daniach na území obce Šemša na rok 2015

Počet všetkých poslancov:7

Počet prítomných poslancov:6

Hlasovali:6 Za:6 Proti:0 Zdržali sa:

V Šemši 15.12.2014 Jozef Lukáč – starosta obce

**4. VZN o poplatku za komunálne odpady a drobné stavebné odpady na území obce Šemša na rok 2015**

**Uznesenie č. 59/2014**

Obecné zastupiteľstvo v Šemši:

**sa uznáša**

1. na VZN č. 2/2014 o poplatku za komunálne odpady a drobné stavebné odpady

Počet všetkých poslancov:7

Počet prítomných poslancov:6

Hlasovali:6 Za:6 Proti:0 Zdržali sa: 0

V Šemši 15.12.2014 Jozef Lukáč – starosta obce

**5. Dodatok č. 2 k VZN č. 1/2013 prevádzkový poriadok pre pohrebisko verejný cintorín v obci Šemša**

**Uznesenie č. 60/2014**

Obecné zastupiteľstvo v Šemši:

**sa uznáša**

1.na Dodatku č.2 k VZN č. 1/2013 prevádzkový poriadok pre pohrebisko verejný cintorín v obci Šemša

Počet všetkých poslancov:7

Počet prítomných poslancov:6

Hlasovali:6 Za:5 Proti:1 Zdržali sa: 0

V Šemši 15.12.2014 Jozef Lukáč – starosta obce

**6. Dotácie z rozpočtu obce**

**Uznesenie č. 61/2014**

Obecné zastupiteľstvo v Šemši:

**schvaľuje**

1.dotáciu Kolkárskemu klubu Šemša vo výške 1000 €

2. dotáciu pre občianske združenie ŠPLH vo výške 750 €

Počet všetkých poslancov:7

Počet prítomných poslancov:6

Hlasovali:6 Za:5 Proti:0 Zdržali sa: 1

V Šemši 15.12.2014 Jozef Lukáč – starosta obce

**7. Návrh ceny stočného na rok 2015**

**Uznesenie č. 62/2014**

Obecné zastupiteľstvo v Šemši:

**schvaľuje**

1. výšku stočného na rok 2015 vo výške 0,80 €/m3

Počet všetkých poslancov:7

Počet prítomných poslancov: 6

Hlasovali: 6 Za: 5 Proti:1 Zdržali sa:0

V Šemši 15.12.2014 Jozef Lukáč – starosta obce

**8. Rozpočet obce**

**Uznesenie č. 63/2014**

Obecné zastupiteľstvo v Šemši:

**schvaľuje**

1. rozpočet obce na rok 2015

**berie na vedomie**

1. rozpočet obce na roky 2016-2017

Počet všetkých poslancov:7

Počet prítomných poslancov: 6

Hlasovali:6 Za:6 Proti:0 Zdržali sa: 0

V Šemši 15.12.2014 Jozef Lukáč – starosta obce

**6. Rozpočtové opatrenie č. 5**

**Uznesenie č. 64/2014**

Obecné zastupiteľstvo v Šemši:

**schvaľuje**

1. rozpočtové opatrenie č. 5

Počet všetkých poslancov:7

Počet prítomných poslancov:6

Hlasovali: 6 Za:6 Proti:0 Zdržali sa: 0

V Šemši 15.12.2014 Jozef Lukáč – starosta obce

**8. Úprava rozpočtu starostom obce do výšky 500 €**

**Uznesenie č. 65/2014**

Obecné zastupiteľstvo v Šemši:

**súhlasí**

1. s možnosťou presunu medzi položkami rozpočtu starostom obce do výšky 500 € a s možnosťou navýšenia kapitoly do výšky 2000 €.

Počet všetkých poslancov:7

Počet prítomných poslancov:6

Hlasovali:6 Za:6 Proti: 0 Zdržali sa: 0

V Šemši 15.12.2014 Jozef Lukáč – starosta obce

**9. Žiadosť o prenájom – Združenie ROZVOJ TURIZMU**

**Uznesenie č. 66/2014**

Obecné zastupiteľstvo v Šemši:

**schvaľuje**

1. prenájom miestnosti Obecného úradu v Šemši o výmere 36 m 2 na zriadenie pobočky Združenie ROZVOJ TUROZMU.

Počet všetkých poslancov:7

Počet prítomných poslancov:6

Hlasovali:6 Za:6 Proti:0 Zdržali sa:0

V Šemši 15.12.2014 Jozef Lukáč – starosta obce

**Uznesenie č. 67/2014**

Obecné zastupiteľstvo v Šemši:

**schvaľuje**

1.zmluvu o nájme priestorov Obecného úradu Združeniu ROZVOJ TUROZMU

Počet všetkých poslancov:7

Počet prítomných poslancov:6

Hlasovali:6 Za:6 Proti:0 Zdržali sa:0

V Šemši 15.12.2014 Jozef Lukáč – starosta obce

**10. Návrh starostu na preplatenie dovolenky**

**Uznesenie č. 68/2014**

Obecné zastupiteľstvo v Šemši **NESCHVÁLENÉ!!!!**

**schvaľuje**

1.preplatenie alikvotnej časti dovolenky za rok 2014

Počet všetkých poslancov:7

Počet prítomných poslancov:6

Hlasovali:6 Za:2 Proti:0 Zdržali sa:4

V Šemši 15.12.2014 Jozef Lukáč – starosta obce